Πανελλήνια Ομοσπονδία Ενώσεων Στρατιωτικών
                               (Π.ΟΜ.ΕΝ.Σ.) 
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390. 

Ηλεκτρονική διεύθυνση: www.pomens.gr – facebook ΠΟΜΕΝΣ 
Email: info@pomens.gr
       Αθήνα, 03 Μαΐου 2019
ΠΡΟΣ:
ΓΕΕΘΑ/Β1
ΚΟΙΝ :
Υπουργό Εθνικής Άμυνας,  κ. Ευάγγελο Αποστολάκη
Αναπληρωτή Υπουργό  Εθνικής Άμυνας, κ. Πάνο Ρήγα
                 Αρχηγό ΓΕΕΘΑ,  κ. Χρήστο Χριστοδούλου 
             
Στρατιωτικοί συντάκτες
	ΘΕΜΑ:
	Πανελλαδικές Εξετάσεις 2019 - Χορήγηση Ειδικής Άδειας 


	ΣΧΕΤ :
	Έγγραφο της Ε.Σ.ΠΕ.Ε. Ρόδου  με αριθμ. Πρωτ.:193/69Φ.ΔΣ/2019
	


Αξιότιμοι κ.κ. Υπουργοί, Αξιότιμοι κ.κ. Αρχηγοί,
1. Σύμφωνα με σχετικές εγκυκλίους, που εξέδωσε το Υπουργείο Παιδείας, οι Πανελλαδικές Εξετάσεις έτους 2019, για τους μαθητές της Γ΄ τάξης των ημερήσιων και της Δ΄ τάξης των εσπερινών Γενικών Λυκείων της χώρας, θα ξεκινήσουν την Παρασκευή 7 Ιουνίου 2019, ενώ μία (1) ημέρα νωρίτερα, δηλαδή την Πέμπτη 6 Ιουνίου 2019, θα ξεκινήσουν οι εξετάσεις για τους μαθητές της Γ΄ τάξης των ημερήσιων και της Δ΄ τάξης των εσπερινών ΕΠΑΛ γενικής παιδείας και ειδικότητας.
2. Ως Πανελλήνια Ομοσπονδία Ενώσεων Στρατιωτικών (Π.ΟΜ.ΕΝ.Σ.) κατόπιν και του σχετικού εγγράφου της Ένωσης Στρατιωτικών Περιφερειακής Ενότητας Ρόδου (Ε.Σ.ΠΕ.Ε.Ρ), παρακαλούμε όπως εξετάσετε τη δυνατότητα χορήγησης ειδικής αδείας, πέραν των προβλεπομένων, στις/στους συναδέλφους μας, οι οποίες/οποίοι έχουν τέκνα τα οποία φοιτούν στις ανωτέρω τάξεις και θα συμμετάσχουν στις υπόψη Πανελλαδικές Εξετάσεις έτσι ώστε να παρέχουν συναισθηματική και ψυχολογική στήριξη στα παιδιά τους.
3. Επιπρόσθετα παρακαλούμε όπως η παραπάνω ευεργετική παροχή ειδικής άδειας, επεκταθεί αναλογικά και για τους συναδέλφους / συναδέλφισσες μας οι οποίοι έχουν αποφασίσει να συμμετέχουν οι ίδιοι στις Πανελλαδικές εξετάσεις προκειμένου να εμπλουτίσουν τις γνώσεις τους κυρίως σε τεχνικές και εξειδικευμένες  ειδικότητες, έτσι ώστε να έχουν τον χρόνο να μελετήσουν.

4. Ευχαριστούμε εκ των προτέρων για την  κατανόηση και αποδοχή του αιτήματος μας και παραμένουμε  στην διάθεση σας για οποιαδήποτε διευκρίνηση ή πληροφορία.
5. Χειριστής θέματος, Αντιπρόεδρος Μέριμνας Προσωπικού: Επισμηναγός (ΤΣΕ) Νικόλαος Παναγιωτίδης τηλ. 6983503377. 
                                               Μετά τιμής






Για το Διοικητικό Συμβούλιο

